**DOR..**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când trec pe strada cu salcâmi tristețea mă cuprinde

Și mintea mi se-aprinde iar de amintiri cu tine..

Ți-aș netezi cărările făcând din flori cuvinte

Și-n gândul tău,să-ți amintești iar drumul către mine!

Am ars cu frământarea mea..și macii din câmpie

Au plâns cu mine norii-n cer..părtași la suferință

Am obosit ca să tot sper!M-afund în nebunie..

Mi-e sufletul de tine plin...și strig de neputință!

Mi-e dorul un copil bolnav..l-am învelit cu șoapte,

Am rupt din inimă fâșii și i le-am pus pe față

Dar chinul lui e mai avid..și în eterna noapte

Mă copleșește liniștea..și lacrima-mi îngheață!!!

20.05.2017

de Oana Adriana Alexandrescu

Focșani.